ILIZWI ETSITSIKAMA.

Dear Mhleli wendaba, kaundifakele lemidana. Besinemini emnandi ngo September ngomhla wesine, sasihanjelwe ngumongameli wetu u Bishop Webb, no Rev. William Llewellyn. Noko into eyaba mbi uhambo lwabo Iwalulubi behlelwa yingozi, kwetuka amahashe e Posi apepa bawake, kwenzakala u Rev. Llewellyn kakulu wapuka elitambo lengqosha ngokutsho kwegqira lakumva ke, u Bishop wenyela ingalo ke. Umfundisi lo wetu akabanga nakuya elubekweni Iwezandla, yati lonto yambi kakulu ke. Umsebenzi waqala kuma Ngesi ngentsimbi yeshumi linanye, yapuma ngeyeshumi linambini. Wati ngeyesixenxe waya kweyabantsundu, yayizele indlu ngabantsundu nabamhlope. Wabeka iqela elikulu. Washumayela ngokufutshane, wayala ngamazwi amnandi emvuselelo. Wabulela nakubaculi nakumbeti wohadi. Ke ngummangaliso apa kule Town yama Bulu asinto yaka yabonwa i Bishop apa. Ke yehla ngomhla wesihlanu yasinga ngase Bayi. Ke um Fundisi unobu betere obukulu. Ugodukile ngomhla we 11 ukusinga e Tinara. Ke nalo itamsanqa ebelisiwele ngomhla we Sine ka September. Ndim,

J. Wm. Nkomo.

Humansdorp, 12 September, 1884.

MA(DU)BELA MA(QU)BELA.

Nkosi.—Ndifuna ukupendula u Mr. Joel J. Madubela, mandiqale ngokumbuza lamazwi ukuba ngawesi Xosana—“ Mutual Improvement Society,” “ Hip ! Hip ! Hurrah! !! ” “ Mr. Editor, My love, My pat, Myself, Mycome, Too good, Solo.” Ukuba uti lonto yokuba sifake isi Ngesi *Esigidimini Sama-Xosa* ilunge kangangokuba ingabi nakwenziwa, imbangi yokuba wena mshumayeli usebenzise isi Ngesi andiyifumani, niyafana nobabini nalowo umtetisayo nqwa, ngapezulu kokuba lomagama efana alandelayo. Madubela no Maqubela celanani nobabini omnye asuse u *du* omnye asuse u *qu* nizokuba yinto enye utywalwa bakwa . Inteto yokuba u Mr. Sigidimi ufuna imali, ayiyiyo inyaniso. Mandikucele ukuba usebenzise ukuqonda, mhla- yimbi ukangele kwakwelo pepa ukuba uyifumana injalo na ? Uti xa ungaba uswele amehlo, ndokuboleka intsimbi zamehlo, ukuba uyakuvuma xa ndiya kukubiza ngegama lokuba ungu M ehlo Mane. Andizanga ndafumana saziso sokuba u Mr. Sigidimi ufuna imali ngapandle kwebatala ye *Sigidimi.* Ndim owako,

Elijah Ganda.

Dordrecht, September 8, 1884.

[Ukuba lom’fana ka Mswela selefunde kangangokuba abale incwadi enje siti makungabiko utshabisa imfundo yabamnyama.—Editor

INTLANGANISO YOMANYANO NGEMFUNDO.

Nkosi Mhleli.—Ndite ndakulesa indaba zentlanganiso ndati nakuba ndiyinto esafayo ndanga ndingake ndipose mazwana ngoluvo endibe nalo ngenxa yenqubo yayo. Ndiyaqonda ukuba intlanganiso yaba yelungileyo, selokokuba niyazi nani ukuba akuko nkomo iti ngakuba ityebile ingabi natambo, nadlala, kengoko ndivumele ke ndikete amadlala.

1. Ndinosizi olukulu ngokupuma ko Messrs. J. Shaw, no W. Gawler ezihlalweni zabo ezibalungele kunene, xa ndenjenjalo andideli abo batate indawo zabo, kodwa mna kokwam ukubona ngati kuko indawo esingayilumkeliyo endingayi kuyityila okwanamhla enoti nani ngokwenu nizicingele ngobudoda. Yabonani abapatiswa micimbi balentlanganiso ngo Messrs. Jabavu, Bokwe, Sakuba no Bovula, no Makiwane. Yabona ke esihlanu ke kwisihlanu ngu Mr. Bokwe yedwana ongabangela ukuba kungabiko mbuzo ungenziwayona? Bakutshwe nganina o Messrs. Gawler no Shaw. Kukonto ningayilumkeliyo ke mna ndiyanivusa njengelungu elingena ntloni lalontlanganiso ndiyitanda kunene.
2. Asikuko nokuba ndiyambulela u Mr. Bokwe ngendawo ayenzileyo yokumangala ukubulawa kwamagama abantu bengabuzwanga. Lonto ibiya kudala ingozi enkulu ukuba aniqondi. Ndiyatemba ukuba ezindawo ndizenzileyo aziyi kwenzakalisa nabani. Uxolo ngokutabata isituba esingaka. Ndingowako futi,

J. M. Pelem.

Glen Grey, August 25, 1884.

[Seng’ u Mr. Pelem ngezityande igila mayelana nento ayiririzela kolu nyulo lwamalungu. Asiyiqondi into agwebelekeqa yona.—Editor *Sigidimi.]*

UMBUZO OMAWUKANGELISWE.

Nkosi Mhleli wendaba zamanene akowetu, kaundincede undifakele lemigcana kwelo pepa lamanene namanenekazi. Andinanto inkulu ndiza kuyiteta kodwa ndiza kwenza umbuzo ngecala laba Fundisi. Nditi ababantu basebenzisa inkomo, abalima amazimba, abasebenzeli bantwana babo nemizi yabo, basebenza ilizwi Lenkosi. Bati bakufa bapile ngantonina abahlolokazi babo? Ndibuza into abayizuzayo ngokuba amadoda abo ebesebenza ilizwi le Nkosi? Into ke ongati wakukangela ucinge ukuti abahlolokazi mababe banokupila noko indoda ifileyo. Ukuba abazuzi nto, ezimazi bezisaluswa yindoda zapusokwe tu na, akuseko nompehluluna konake sezisengwa ngabanye?

Uxolo manene ndiyabuza andixeli ukuba abahlolokazi baba Fundisi mabazuze into, andinguye unagwebi wezinto, ndiyababuzela manene ohlanga. Bendisiti mhlayimbi kuko onemvutuluka zemali ze Ronasikapu, ndisiti kuko imvutuluka ewayo, kuba suka into inkulu epiweyo ndisayana namazimba yona nto iti yakupatwa iciteke. Znnba linina eli lilinywa ngaba Fundisi lingacitekiyo kubole abahlolokazi? U Rev. John Lwana umfi obepantsi komsebenzi we Nkosi kunye nenkosikazi yake—uxaseke njanina umhlokazi wake? Ndibekisa kuni zinkosi ukuba nindikangelise lento, andazi nokuba ibubudenge bentliziyo yam na. Mandiyeke nto zakowetu ngeliti indoda yinto etimbela umzi wakowayo. Mandiyeke ngeliti uxolo manene.

Editor Isigidimi.

Manditi kuwe :—

Sayama ngentab’ omlungukazi,

Le kutiwa yi Kapa ;

Hamba nyoka emnyama,

Ecanda isiziba,

Uye kulomzi apo sibulawa kona. Jong’ indlela zamagwangqa, Jongwa yimfakadolo ;

Lukozi lumapiko angqangqasholo.

Thomas Mqanda.

Etyityaba.

KU BESUTU ABASE KOLONI.

Nkosi yam Mhleli wendaba zamanene kaundincede kancinane ngamazwana am’balwa, ndifun’ ukubalelela nokukumbuza abalapo ezantsi ngendaba zeli. Kumadoda akwa Sikwati namadoda akwa Ramabulana, namadoda ase Bakhathla, manditi bonke abase Transvaal. Namhla akuko Besutu na uke ubeve benomnqweno wokuza apa e Transvaal? Namhla akuseko Msutu usayicasileyo ivangeli, zonke inkosi ziyavuma ukuba ihanjiswe, kodwa ikakulu abantu bafuna abantwana babo abaninzi abadungudelayo—nditeta abesuka apa ngonyaka we 1850 nowe 1865 baya e Koloni nase Natal nakwezinye indawo. Bati abanye asinakubuyela emakaya ngokuba inkosi zakowetu zivicasile ivangeli : Nditi ke mna okunene bekufudula kunjalo kodwa namhla akusenjalo. Kufuneka nibuyile ngoku nize kufundisa oyihlo nonyoko, abafundiswa bani unemfundwana ete putu, kodwa nina nifundafundile, ningabakokela abazali benu enyanisweni yonke. Izizatu endinibongoza ukuba nibuye ngenx’ enazo ndiyazilandelisa:—

1. Yimfanelo yenu ukuba nifundise amaxego angoyihlo nonyoko njengokuba nitamsanqelisa nabakude abahedeni nishiya oyihlo, ningati mhlayimbi nina anikwazi ukufundisa. Ilizwi litinina?—“ Little thought a book—little drop a brook.” Nani ke nenjenjalo kude kulunge ngofefe Iuka Tixo.
2. Kangelani ukufaneleka kwase Koloni xa uhlanga lunyuswa lusapo Iwalo, inkulelwane zakona. Sekuko nentlanganiso ezininzi i N. E. A. ne Mbumba Yamanyama nezinye. Akulungile yinina oko, Besutu na Matshaka—nditeta oko kwenziwa lusapo Iwalapo eniti nani nincedisane nalo ? Umntwana ubongwa nguyise nonina kuqala andule ukubongwa ngabamelwane, njalo-njalo. Ukuba benivuma ukubuya nalapa kuti bekungaba njengezo udawo nikuzo ukufaneleka. Ekubeni beningati nize neplan zezo ndawo nikuzo. Mhlayimbi ningati hayi lilizwe lama Bulu, kanti ke mna nditi nalapo ako ama Bulu lawo, kodwa kuliwa ngosiba ngezi mini : anditsho yini ? Ama Bulu sinamandla okuteta nawo kwanjengokuba kunjalo apo.
3. “ East and West but home is best.” Kangelani nalishiya ikowenu ngesizatu sokuya kufuna imipu, ke namhla niwuzuzile um’pu omkulu ongu Yesu, buyani ke ngoko nize kudubula ngawo. Niyavuyiswa na kukubona oyihlo behleli emnyameni nabe nina nihleli ekukanyeni? Kubuhlungu oko. Sebenzisani italente zenu kwizalamane zenu', njengokuba u Paulos esitsho, “ Inkanuko yam kukuba o Sirayeli basindiswe.” Nitemba obanina nina abaza kusindisa oyihlo nonyoko? Ilizwi alinakuhamba ngapandle kwenu, abe Lungu abanakwenza njengoko beningenza ngako nina kubantu bakowenu. Umsebenzi we Nkosi uhanjiswa ngabantsundu e Koloni nase Natal. Aniboni na ke ukuba kuhle bazalwana bam nobawo ku Kristu.
4. Abanye basakangele ubutyebi kanfi kutiwa, “Bunamapiko nje ngokozi.” Angatini na u Tixo ukunitamsanqela xa ningalivumiyo itamsanqa aninika lona? Namhla nibizwa ngamagama o Moses no Jeremiah, kanti nibe nibizwa ngo Januaiy, April, May, September, August no November, u Tixo unitamsanqele njengo Jacob or Israel, no Saul or Paul, no Simon or Peter. Buyani lusapo lwakowetu anitakatanga mntu okanye anibanga nto, nokuba kunjalo noxolelwa njengabo abo.
5. Elokugqibela nditi, “Isivuno sikulu kodwa abavuni bancinane.” Nicinga ukuba xa kutetwa ngezizwe ezikude kutetwa ngendawo ezinje ngo Zambesi zodwa? Mna nditi kutetwa nabalapa abakude no Yesu, nofefe, nokolo, nenguquko, nogwetyelo, nobungqina bo Moya Oyingcwele, naba bekude oyihlo nonyoko nibakangele emazantsi elizwe, anditsho yini? Abazi nto ke ngezonto zonke. Zihlobo zam ndisuke ndoyike ndakuwacinga lamazwi. Hayi ukuba kubi kokufa kwendoda ipete imikonto ingakange ihlabe ni ngayo pofu ! Hayi u Esau ukulahla ilungelo lake ngum’funo! Asindoda ebudenge etenga isiqa ngenkomo! Sixela u Rakele elilela abantwana bake engavumi ukututuzeleka; kangelani inyembezi zomele emehlweni aziwi nokuwa. Hayi ukuba sesimeni esilusizi ilizwe xa abantwana balo balibukulayo! Ngubani na omandla anokudlula owasekaya? Kangela imibimbi yexegokazi lilila likangele ngase Suide apo batshona ngakona. Nabaya sebeqalekisa ukuba bazala abafana nokuba babizwe ngomntwana. Au! au !! au!!! mna ukuzalwa ndedwa! akwaba bendinokuzenza o Mangena abanga 50, ewe aba 100, ngendiba ndiyamemelele ukuba besinabo abangako o Mangena. O mandipele ngeliti uxolo banumzana ngobudenge bam ndawonye nobuyilo. Ndingowako,

Mangena Maake Mokone.

Pretoria, Transvaal, Sept. 15. 1884.

[Yinyaniso, Rev. Mr. Mokone. Ute wakusikumbuza ngamagama Abesutu ukuba abezinyanga zonke zomnyaka wasikumbuza e Somerset East.—Editor *Sigidimi.]*

ISIGIDIMI SAMAXOSA OCTOBER 01, 1884 6